Illum Nicole Hammett tiċċelebra għeluq sninha! Il-kantanta li rajnieha tirċievi l-Golden Buzzer f'Malta's Got Talent tagħlaq 19-il sena u f'dan il-jum, ma setax jonqos li ommha Sandra tħallilha messaġġ tassew mill-isbaħ. Hi tgħidilha, "Minn fejn se nibda Nicole? Bħal-lum dsatax-il sena ilu kont l-isptar qed nistenniek...u minn meta twelidt sal-lum ħajti miegħek kienet 'rollercoaster' t'emozzjonijiet!!! Fraħt miegħek bis-suċċessi meritati tiegħek...u miegħek bkejt meta m'apprezzawx il-valur vera tiegħek u tawk bis-sieq inġustament!" Ommha tkompli tassiguraha, "Serraħ rasek li anke jekk jittradik kulħadd u ma japprezzak ħadd iktar, lili hemm se ssibni bastun warajk kif dejjem kont u jekk ma jemmen fik ħadd nibqa' nemmen jien sal-aħħar nifs! Nammira d-determinazzjoni sfiqa tiegħek li minkejja l-bsaten fir-roti li ssib, tibqa' għaddeja b'dak li tħobb!" Fl-aħħar tagħlaq billi tagħti spunt dwar min hi verament Nicole! Nicole li forsi dawk li jafuha fuq il-palk ma tantx jafuha, "Minn dejjem kont determinata Nic! Ibqa' kif int, tfajla b'karattru tal-ġenn(u kummidjanta!) b'qalb tad-deheb! Nawguralek jum mill-isbaħ u sena mimlija saħħa, paċi, ferħ, imħabba u suċċessi! Inħobbok bla qies!!! Aħna f'isem Gwida.mt, nawguraw lil Nicole l-isbaħ xewqat f'dan il-jum speċjali u nittamaw li jkollha dak kollu li tixtieq qalbha din is-sena. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Bil-Filmat: "Uwejja!" - Ara R-Reazzjoni Ta' Keith Demicoli u Martu Wara Li Tahom L-Aħbar Fabian! "Bdejt Novembru Fuq Sieq Ħazina… Ninsab Rikoverat Id-Dar" - Xewqat Ta' Fejqan Malajr Lil Edward Zammit Lewis Illum Ġew Rilaxxati Xi Miżuri Oħra Li Kienu Ttieħdu Minħabba L-Covid-19 – Ara Liem Huma "Il-Familja Tagħna Qed Tikber" - F'Għeluq Sninu David Rizzo Jħabbar Li Hu U Vanessa Ħa Jiżdiedu!